《咸阳逄卜师颜照磨》
明代·殷奎

故人已别十年过，衰鬓相逢半已皤。共挽客衣怜道路，又持使节傍关河。

归来西掖清光近，坐对南山爽气多。庭下鸟啼人吏散，紫薇花发柰君何。

作者简介：苏州府昆山人，字孝章，一字孝伯，号强斋。少从杨维桢习《春秋》。博学精审，勤于纂述。洪武初曾任咸阳教谕。念母致疾而卒，年四十六。门人私谥文懿先生。有《道学统系图》、《强斋集》、《陕西图经》、《关中名胜集》、《昆山志》、《咸阳志》。